Katinių šeimos rūšys pagal dydį
Iš dabar gyvenančių katinių (Felidae) šeimos rūšių, stambiausi yra tigrai (Panthera tigris), tiksliau - amūrinių tigrų populiacija. Už pastaruosius dar didesni liūtatigriai (Panthera leo♂ × Panthera tigris♀) – liūto patino ir tigrės patelės palikuonys, bet jie nėra natūrali rūšis, o gyvuoja dėka žmonių įsikišimo. Jų kūno svoris daugiau kaip 410 kg, o stambiausias patinas svėrė apie 550 kg. Iš natūralių rūšių, susiformavusių evoliucijos dėka, stambiausi kada nors natūraliai egzistavę Žemėje katiniai buvo Smilodon populator, kurie išnyko po paskutinio ledynmečio epochos, maždaug holoceno pradžioje. Jie gyveno Pietų Amerikos žemyno rytuose prieš 1 000 000 – 10 000 metų. Jų kūno svoris buvo apie 220–440 kg, ūgis pečių aukštyje 120 cm. Katinių šeimoje patinai yra didesni už pateles. Žemiau pateiktas visų, dabar gyvenančių laukinių katinių rūšių sąrašas eilės tvarka, nuo didžiausios link mažiausios rūšies (eilės tvarka apytikslė). Dalies smulkiųjų katinių kūno ilgis pateiktas įskaitant uodegą. Tarp kai kurių rūšių pasitaikantys žymūs kūno masės skirtumai priklauso nuo porūšio, populiacijos ir lyties. :